Subtitles by sub.Trader subscene.com
BLISKA BUDUĆNOST.
VREME NADE I KONFLIKTA.
ČOVEČANSTVO GLEDA U ZVEZDE TRAŽEĆI INTELIGENTAN ŽIVOT I OBEĆANJE NAPRETKA.
DO ZVEZDA
Smiren sam, stabilan.
Dobro sam spavao. 8,2 sata. Bez loših snova.
Spreman sam za polazak.
Spreman da radim svoj posao najbolje što mogu.
Usredsređen sam samo na suštinu, isključujem sve drugo.
Donosiću samo pragmatične odluke.
Neću dozvoliti da mi nešto odvraća pažnju.
Neću dozvoliti svom umu da se zadržava na nevažnim stvarima.
Neću se oslanjati ni na koga i ni na šta.
Neću biti podložan greškama.
Puls u odmornom stanju, 47. Pošalji.
Vaša psihološka procena je odobrena.
Podsećamo vas da obavite bezbednosne provere...
Oduvek sam želeo da budem astronaut
za budućnost čovečanstva i sve to.
To sam bar uvek govorio sebi.
Vidim sebe spolja.
Osmeh, prikazivanje.
Glumim...
dok držim na oku izlaz.
Uvek gledam izlaz.
Samo me ne diraj.
Srećno, majore. Budite oprezni.
Baš ti hvala.
Roje, jedinica Bravo ima robotsku ruku na 93 Eho
koja je u kvaru.
Moraš da povedeš tim dole da to proverite.
Uradi dijagnostiku. Prijem.
Razumeo. Idem tamo.
Dobro jutro našim astronautima na Međunarodnoj svemirskoj anteni.
Stvarno je divan dan.
Savršen dan za pokušaj kontaktiranja
naših dalekih komšija na nebesima.
Ovde je bar udobno.
Imam rezultate.
Ajova protiv Kanzasa, 35 : 16.
Svemir razumem.
Kontrolo, vidim ruku. Prijem.
Potvrdno, majore. Nastavite.
Razumem. Krećem se prema toj jedinici.
Kontrolo, pražnjenje energije na stubu C. Vidite li to?
Razumem, Roje...
Ovde ima mnogo ljudi.
Kontrolo, ovde imamo neke strujne udare.
Rešavamo problem.
Sačekajte. -Kontrolo, dešava se posvuda.
Komando, isključujem napajanje.
Silazi odmah s tornja!
Moraš da se skloniš!
Bože moj!
Kontrola, Makbrajde.
U kovitu sam. Atmosfera je previše retka da me stabilizuje.
Trudim se da usporim okretanje da se ne bih onesvestio.
Kontrolo, čujete li?
"Autodestruktivna strana."
To mi je govorila.
Trebalo bi da nešto osećam.
Preživeo sam.
Trebalo bi nešto da osećam.
U takozvanom "Talasu",
niz destruktivnih električnih oluja je izazvao haos širom planete,
a naučnici su zabrinuti da još nismo sve videli.
Njihovo poreklo? Svemir.
Uzrok? Zasad nepoznat...
Ovo je poruka od Spejskoma.
U svetlu nedavne katastrofe,
traži se vaše prisustvo na brifingu
u Zgradi 91 u Bazi Vanderstin.
Sastanak će biti strogo poverljiv.
Roje, kako si? Hvala što si došao.
Generale. -Ovo je general-potpukovnik Rivas,
direktor specijalnih operacija US Spejskoma.
Gospodine. -Majore.
General-ađutant Vogelova, šef obezbeđenja.
Majore. -Gospođo.
Sinoć su doleteli čak iz Virdžinije samo da vide tebe.
Hvala vam.
Vaš profil je vrlo impresivan.
Izuzetno dobro ste prošli sve testove.
Osnove borbe, svemirska obuka. U svemu ste izuzetno dobri.
Priča se da vam puls nikad nije bio preko 80,
ni u šetnji svemirom, čak ni tokom nedavnog pada.
Da li je to tačno?
Da, dosad, gospodine.
To je zadivljujuće.
Prema ovome, jedan brak, bez dece?
Da, gospodine.
To je opasan posao, kao što znamo. Najbolje je ne terati druge na to.
Pošteno.
Nismo te doveli da bismo pričali o tvom padu, Roje.
Imamo nešto
strogo poverljivo da ti pokažemo.
Sedite, majore.
Da, gospođo.
Videćete spektrogramske slike Neptuna.
Ovo su izlivi kosmičkih zraka.
Snimljeno je pre samo 11 dana.
Oslobodili su visokoenergetske čestice
koje su izazvale katastrofalne strujne udare širom sveta.
To vas je zamalo ubilo.
Zraci postaju jači dok se prostiru ka nama na Zemlji.
Majore, šta nam možete reći o Projektu Lima?
Prva ljudska ekspedicija van solarnog sistema.
Pre 29 godina, kao što znate.
A zapovednik je bio...
Moj otac, gospodine.
Brod je nestao oko 16 godina po početku misije.
Nije spasen nijedan podatak. Misije u duboki svemir su obustavljene posle toga.
Da, to je on.
Recite nam kako ste vi primili nestanak svog oca.
Pa...
Moju majku je to svakako potreslo. Sve vreme je bila bolesna.
Ali on je bio posvećen svom poslu
i sigurno je i njemu bilo veoma teško.
Roje...
reći ćemo ti nešto što bi moglo da te šokira.
Verujemo da je tvoj otac još živ u blizini Neptuna.
Gde tačno, ne znamo.
Poslali smo brojne dronove, ali treba pokriti ogroman prostor.
Moj otac je živ, gospodine?
Verujemo da je tako.
Roje, Talas je izgleda rezultat neke reakcije antimaterije.
Projektu Lima je taj materijal bio gorivo,
a tvoj otac je njime upravljao.
Govorimo o potencijalno nezaustavljivoj lančanoj reakciji.
Nekontrolisano oslobađanje antimaterije
moglo bi ugroziti stabilnost celog našeg solarnog sistema.
Celokupan život bi mogao biti uništen.
Majore, voleli bismo da preko bezbednog lasera pošaljete ličnu poruku na Mars
onome što se nadamo da je Projekat Lima.
Tekst vaše poruke bi bio unapred pripremljen, naravno.
Mars, gospodine? Idem na Mars?
To je poslednja bezbedna ispostava koju imamo.
Roje, moramo da saznamo s čim imamo posla.
Naša podzemna baza na Marsu jedina je na koju Talas nije uticao.
Verujemo da bi lična molba, tvom ocu od tebe, mogla izmamiti odgovor.
Možemo da pratimo taj signal,
lociramo ga i nađemo način da ovo zaustavimo.
Ono što se dešava je kriza nepojmljivih razmera.
Računamo da ćete nam pomoći da ga pronađemo.
Jeste li s nama?
Da, jesam. -Dobro.
Krećeš prvo na Mesec.
Naše dalekometne rakete su na Dalekoj strani.
Posle ćeš saznati ono što ti treba.
Razumem.
S obzirom na veličinu pretnje,
smišljena je priča kako bi se izbegla sva panika.
Na Mesec idete komercijalnim letom da se ne biste isticali.
Od sada će pukovnik Pruit biti vaša veza.
Mora se održati potpuna tajnost.
"Jeste li s nama?"
Kao da imam izbora.
Moj tata je bio pionir.
Žrtvovao je sebe u potrazi za inteligentnim životom.
Moj tata je bio program.
H. KLIFORD MAKBRAJD
Imao sam 16 godina kad je otišao, 29 kad je nestao.
Arhivirana poruka, primljena pre 27 godina,
tri meseca i dva dana. -I to je sve.
Roje, ovo je poruka od tvog oca.
Javljam ti se iz Projekta Lima.
Na putu smo za Jupiter, a cilj nam je Neptun.
Znam da si video kako smo probudili živo i ogromno interesovanje
širom sveta, i zahvalni smo za to.
Ovde gore radimo stvarno važne stvari.
Naime, uskoro ćemo odgovoriti na glavno pitanje,
kada ćemo naći inteligentan život u svemiru?
A znamo da hoćemo.
Idemo do ivice heliosfere,
gde Sunčevo magnetno polje nimalo neće uticati na naše instrumente.
Istražićemo svaki zvezdani sistem tražeći kompleksne oblike života.
To nikad dosad nije rađeno i puni smo optimizma.
Osećam tvoju energiju kod kuće i, naravno, mislim na Boga.
Preplavljen sam jer vidim i osećam Njegovo prisustvo
tako blizu.
Volim te, sine moj.
Zdravo, Roje.
Idem na ovaj put s tobom.
Da te držim na oku.
Pukovniče Pruite, drago mi je.
Zapravo...
znamo se.
Bilo je to odavno. Poznavao sam tvog tatu.
On i ja smo bili bliski.
Počeli smo zajedno, pohađali smo Perdu zajedno.
Bio je briljantan čovek.
Znam. -Da.
Sećam se odlaska kod vas kući i tebe.
Trčao si na sve strane.
Izluđivao si svoju jadnu majku, ali...
Kako se osećaš?
Ovo je deo moje psihološke procene?
Ne, baš i nije, ali jeste.
Mislim, neprestano će se nadzirati
tvoje psihičko i emocionalno stanje.
Direktno si povezan sa subjektom.
Pukovniče, ako to nešto vredi, mislim da je moj otac mrtav.
Da...
Bio sam 31 godinu lunarni astronaut za Spejskom.
Tamo sam došao do saznanja
da se istraživačko putovanje može iskoristiti za jednostavno bekstvo.
Govorim ti ovo, Roje, jer moramo biti spremni za mogućnost
da se tvoj otac možda krije od nas.
Misliš da si spreman za polazak?
Spreman sam.
U redu.
Vaš karantin pre lansiranja skoro je završen.
Nema virusne ni bakterijske infekcije.
Mnogo puta u životu sam zabrljao.
Mada je sve urađeno...
Pričao sam kad je trebalo da slušam.
Bio sam grub kad je trebalo da budem nežan.
U slučaju bolesti ili nezgode,
molimo da navedete člana porodice
ili supružnika kao najbliži rod, u svom ličnom dosijeu.
Utišaj.
Poruka. Lični direktorijum. Iv.
Zdravo, Iv. Roj je.
Opet odlazim, što i nije iznenađenje.
Samo sam hteo da kažem...
Obećao sam da ću uvek biti iskren.
Ali nisam bio.
Slušaj, hteo sam da kažem...
Nisam želeo da odeš.
Obriši.
Otkaži.
Dobro jutro.
Obučen sam da segmentišem.
Spejskom zahteva da obavite psihološku procenu pre lansiranja.
Čini mi se da tako prilazim svom životu.
Puls u odmornom stanju je 56.
Noćas nisam mnogo spavao, ali to neće biti problem.
I dalje sam spreman za misiju.
Odobreno vam je lunarno putovanje.
Prvi put idete na Mesec?
Ne, ali bilo je odavno.
Planirate li da putujete van sigurne zone tokom posete?
Ne.
Ponovo.
Kako je to? -Dobro.
Nije previše uzano? -Ne, dobro je.
Dišite.
Let Virdžin 6092, do Baze Tiho na Mesecu, ukrcavanje počinje.
Dobro došli. Ja sam kapetan Lu. -Hvala.
Dobar dan. -Pazite. Sagnite se.
Važi.
Dobro došli. Paket za let?
Da, molim. -Treće sedište zdesna.
U redu.
Izvinite.
Zdravo. -Zdravo.
Podsećamo vas da na Mesecu nema granica.
Mnoge rudarske oblasti su pod sporom i smatraju se ratnim zonama.
Držite se bezbedne oblasti...
Izvinite?
Mogu li dobiti ćebe i jastuk?
Svakako. 125 dolara.
Plaćanje odobreno.
Hvala. -Hvala.
Najnovije vesti - "Talas"
Broj smrtnih slučajeva je 43.012 posle nestanka struje i prekida komunikacija
Dok prilazimo, možete videti veliku grupu teleskopa
blizu kratera Atlas.
To je najveća mesečeva ustanova za vanzemaljska istraživanja.
Vruć peškir?
Hvala. -Hvala što letite s nama.
Cenimo to.
Molimo vas, spremite se za sletanje.
DOBRO DOŠLI NA Mesec
Sve nade koje smo imali o svemirskim putovanjima
pokrivene su štandovima s pićem i prodavnicama majica.
Samo oživljavanje onoga od čega bežimo na Zemlji.
Mi smo gutači svetova.
Kad bi moj otac mogao ovo sad da vidi,
sve bi srušio.
Naša raketa se zove "Cefej".
Posada će biti vojno osoblje Spejskoma.
Ništa ne znaju o našoj misiji.
Mora tako i da ostane.
Lansirna rampa je s druge strane ničije zemlje.
Veoma je opasno,
pa će nas naoružano osoblje zaštititi i ispratiti do Daleke strane.
Pukovniče, koji je bio poslednji razgovor koji ste vodili s mojim tatom?
Nije bio mnogo prijatan.
Svađali smo se zbog mog napuštanja programa.
Optužio me je da sam izdajnik.
A ako ga pronađete,
šta onda?
Da li ti je ovo mnogo teško, sinko?
Što se radi o tvom ocu?
Ne.
Ne, moj tata je junak.
Spejskom pokušava da ospori čoveka koji je čitav život podredio programu.
To je vredno prezira.
Očajnički, u najboljem slučaju.
Približavamo se Terminalu R, hangaru za lunarni rover.
Od septembra imamo problema s piratima.
Neke zemlje su im pružile azil.
Uzimaju taoce ili otimaju rovere.
Tamo je kao na Divljem zapadu,
ali dovešćemo vas do vaše letelice.
Prvi put ste u ratnoj zoni?
Tri godine iznad Arktičkog kruga.
U redu.
I mnogo utakmica Vojska - Mornarica.
Nema mnogo toga što niste videli, je li?
Skoro je pun mesec.
Veliki pojas Daleke strane je mračan, hajde da se opremimo.
Lunarni roveri, Grupa C, spremni za polazak
do lansirnog kompleksa na Dalekoj strani, kroz kapiju 12.
Molimo vas, pažljivo pratite situaciju.
Rover 7, potvrda postavki.
Kurs 2-9-0.
Roje?
Da, pukovniče.
Pogledaj je. Veliki plavi kliker.
Ne prestaje da me zadivljuje.
Poručniče, vidite li ovo?
Da, ovde isto.
Ne vidim nacionalna obeležja. Prijem.
Poručniče... -Na sedam sati...
Alfa, šta imamo ovde?
Alfa, neidentifikovani roveri se približavaju našoj lokaciji.
Mogući pirati, a sa mnom je nekoliko VIP osoba.
Prijem, pokrivaćemo vas.
Alfa, treba nam oružana pomoć.
Neprijateljska situacija...
Evo nas ponovo, borimo se za resurse.
Dva nam prilaze otpozadi.
Izgleda da su pirati, traže vredne stvari.
Odmah šaljemo balističku podršku.
Šta ja radim ovde, kog đavola?
Sranje! -Alfa, pojačanje, odmah!
Upali smo u zasedu!
Upomoć, upomoć! -Daj mi oružje.
Drži se!
LRV-3 oboren.
LRV-2 oboren!
Alfa, skrećemo sa staze da stignemo do Daleke strane.
Imam rupu!
Roje! -Imam rupu.
Roje, jesi li dobro?
Dobro sam.
Alfa, treba nam...
Poručniče! Zaboga!
Vozi, vozi!
Hej, prekini!
Nismo bezbedni. Ponavljam, nismo bezbedni!
Juri nas više neprijateljskih vozila.
Roje! Pokušavaju da se zabiju u nas!
Komando, poručnik je poginuo. Izgubili smo pratnju.
Zahtevam podršku. Prijem.
Komando, poručnikovo telo se može naći
odmah pored kratera Valter.
Žao mi je zbog gubitka.
Prijem.
Razumem, majore.
Pukovniče Pruite, preko sistema očitavamo nepravilan rad srca.
Preporučujemo da odmah to proverite.
On bi trebalo da bude moje sigurnosno ćebe.
Dobro sam.
Zašto još uvek to radi?
Zašto ne može da pusti?
Ni moj tata nije mogao.
Majore, očekivali smo vas.
Ako treba da završite neka privatna posla, uradite to sada.
Vaša raketa odmah kreće.
Odstupi, naredniče.
Razumem.
Roje, čekaj da sednem.
Pukovniče, šta je?
Neću moći da idem s tobom na Mars.
Ali ima stvari koje treba da znaš, Roje.
Svaki minut je važan.
Posada "Cefeja", provera pre lansiranja.
Spejskom je komunicirao sa mnom.
Poverljivo je.
Uzmi.
Dovešće te u veliku opasnost.
U Spejskomu ti ne veruju.
Ali je presudno...
Naredniče!
Počinju provere pre lansiranja.
Moraš da kreneš, Roje. Idi.
Idi!
Kapetane, kako me čujete?
Jasno i glasno. Dobro došli na "Cefej".
Voziću se s vama, ako je to u redu.
Da, obavešteni smo. Poslednja stanica na putu za Mars.
Dvojica je trebalo da idu s nama?
Plašim se da će biti samo jedan.
Ipak ste nam dragi, majore... Makbrajd!
Time, mislim da je s nama u letelici sin legende.
Roj, sin Kliforda Makbrajda.
Opa!
Ko bi rekao? Najbolji u galaksiji.
Dobro došli.
Oni su naučnici i tehničari...
dugoprugaši.
Kapetane, da li biste pitali Kontrolu za stanje pukovnika Pruita?
Svakako, odmah, gospodine.
Spejskome, treba nam status...
Deluju opušteno.
Kako li je to?
Majore, pukovnik je odveden na hitnu operaciju.
Razumem. -Provere obavljene.
Nesvesni su mog cilja.
Odredište, Istraživačka stanica Ersa, Mars.
Poslednja ispostava s posadom u našem solarnom sistemu.
Trajanje puta, 19 dana, 14 sati i 33 minuta. Gotovo.
Dragi Sveti Hristifore, zaštiti me danas na svim mojim putovanjima.
Daj mi znak upozorenja ako je opasnost blizu.
Da bih mogao da stanem...
Savršeno, otvori mini-bar.
Komando, razdelićemo stabilizatore raspoloženja.
Sledi naša psihološka procena.
Frenk.
Bog zna da Spejskom ne bi želeo
da nam opet ovde postaneš emotivan.
Diversova.
Majore?
Daj meni jednu, slatkišaru.
Kapetane.
Kapetane, malo mi curi kiseonik na odelu. Proveriću zakrpu.
Zabavite se pozadi. Javićemo vam ako vidimo nekog I-Tija.
Pozdrav, Spejskome.
"Cefej" se javlja. Glatka vožnja.
Razumem, "Cefeju", imamo vašu telemetriju.
Momci i devojke, vreme je za cidofovir. Mrvica dnevno tera dlake.
Lepo, Diversova, lepo.
Podrži me. Nisam to ni pipnuo.
LIMA PRENOS: ZA TOMASA PRUITA
Ovo je hitno obaveštenje za pukovnika Pruita, Tomasa F,
u vezi sa statusom Projekta Lima.
Spejskom veruje da je uhvatio mogući SOS signal
od posade Projekta Lima.
Poruka možda nagoveštava da je zapovednik H. Kliford Makbrajd
namerno onesposobio svu spoljnu komunikaciju.
Pod takvim okolnostima,
zapovednik je možda potpuno izgubio kontrolu.
Ako je to slučaj,
i ne uspostavi se komunikacija preko njegovog sina na Marsu,
onda treba preduzeti sve napore kako bi se zapovednik uništio
i Talas zaustavio.
Ova poruka je strogo poverljiva.
Šta se desilo s mojim tatom?
Šta je tamo našao?
Da li ga je to slomilo?
Ili je oduvek bio slomljen?
Moj otac...
najodlikovaniji astronaut u istoriji programa.
Vojna vazduhoplovna akademija,
njegov doktorat na MIT-u.
Obećao mi je da ću moći da mu se pridružim u potrazi,
da će se vratiti po mene.
A ja sam mu verovao.
Prvi čovek na Jupiteru.
Prvi na Saturnu.
A potom... ništa.
Počni usporavanje, motor tri.
Usporavamo.
Da, gospodine.
Primili smo poziv za pomoć druge letelice.
Ovo je tajna misija, ne smemo da stajemo.
Naše odredište je Mars. Stanica Ersa.
Za poziv u pomoć, protokol je da se stane.
Svaki teretni brod može da odgovori.
Misija nam je prioritet, kapetane. Zar me ne razumete?
S poštovanjem, majore, kao što rekoh, u obavezi smo da stanemo.
Pošto ste vi samo putnik, nisam siguran da razumem vaš položaj.
Naravno, imate prava da preuzmete komandu nad letelicom,
ali ako to uradite, moraćete da otkrijete svoj cilj.
Odgovorite na poziv u pomoć.
Komando, letelica je norveška.
"Vesta IX", kruži oko asteroida Toro,
registrovana za istraživanja
na kometi 17-P, Holms. -Razumem.
"Vesta IX", odgovaramo na vaš poziv u pomoć.
Da li me čujete?
Poziv je upućen nedavno.
Možda ih je udario Talas.
Komando, potreban je nasilan ulaz u "Vestu".
Poručnik Stanford ili ja ćemo poći u svemirsku šetnju
i doći ćemo do letelice. -Razumem.
Donalde, šta misliš?
Hoćeš da izađeš?
Da. Svejedno mi je.
Uplašen je.
Da, znam, i moje odelo smrdi kao svlačionica.
Ma, prijaće mi da se protegnem.
Većina nas ceo život provede u skrivanju.
Idem s vama, kapetane.
Vrlo dobro.
Na "Vesti" ima 26 duša.
Registrovana je za biomedicinska, kao i istraživanja životinja.
Izvinite zbog one čarke, majore.
Čast mi je što sam ovde s vama.
Vaš tata je razlog zašto se mnogo nas bavi ovim.
Otišao je dalje od bilo koga.
Bio je najbolji od nas.
Zamislite stvari koje je video.
Zamislite.
"Vesta", "Cefej" odgovara na vaš poziv u pomoć.
Da li čujete?
"Cefeju", letelica ne odgovara.
Potreban je nasilan ulaz.
Unosim ulaznu šifru za poziv u pomoć.
"Vesta", "Cefej" odgovara na vaš poziv u pomoć.
Da li čujete?
Majore, ja ću proveriti Hodnik 5, vi idite u Hodnik 2.
Nemojte predaleko da odlutate.
Gde su svi?
"Vesta", "Cefej" odgovara na vaš poziv u pomoć. Čujete li?
Tanere, Makbrajd, provera.
Tanere, da li čuješ?
Tanere?
Ponavljam, zovem majora Makbrajda.
Zovem kapetana Tanera.
Budi miran. Tu sam.
Vratiću te živog.
"Cefeju", kapetana je napao ogledni primat.
Neka ambulanta bude pripravna.
Pokušaću sad da ga izvučem.
"Cefeju", ovde Spejskom.
Žao nam je zbog tog zastoja.
Poručnik Stanford zapoveda letelicom
dok kapetan Taner ne bude preuzeo dužnost. Prijem.
Spejskome, ovde poručnik Stanford.
Kapetan Taner je mrtav.
Utehu nalazimo znajući da je kapetan prigrlio nagrade...
Neka ti anđeli i sveci pođu u susret dok napuštaš ovaj život.
Neka sretneš Spasitelja oči u oči i večno uživaš u Božijoj viziji.
Amin.
Makbrajd, Roj R. Jeste li spremni za psihološku procenu?
Da.
Počnite, molim vas.
Na putu sam za Mars.
Odgovorili smo na poziv u pomoć i...
Okončalo se tragedijom.
Izgubili smo kapetana.
Vaš odgovor se obrađuje. Nastavite, molim vas.
Pa, to je sve. Mislim, mi...
Idemo da radimo, obavljamo poslove...
i onda je gotovo.
Ovde smo, a onda nas nema.
Molim vas, opišite kako je incident uticao na vas.
Napad...
Bio je pun besa.
Razumem taj bes.
Video sam taj bes u svom ocu
i video sam taj bes u sebi.
Zato što sam besan
što je otišao.
Ostavio nas je.
Znaš...
Ali kad pogledam u taj bes, ako ga odgurnem i sklonim sa strane,
vidim samo povređenost.
Vidim samo bol.
Zbog toga se ograđujem...
zazirem od veza,
od otvaranja i pravih osećanja prema nekom.
Ne znam kako to da prevaziđem.
Ne znam kako to da zaobiđem.
I to me brine.
Ne želim da budem taj tip.
Ne želim da budem moj tata.
Vaša psihološka procena je odobrena.
Ako želite detaljnu...
Majore, započnite sekvencu za autosletanje.
Razumem.
Spejskome, približavamo se Marsu. Stanica Ersa, jug. Prijem.
Šta je to bilo, kog đavola?
Je l' to još jedan talas?
Izgubili smo primarni električni provodnik.
Prelaz na provodnik Čarli.
Kapetane, prilazimo prebrzo.
Ugao je pogrešan za 20 stepeni.
Ja...
Upozorenje. Pogrešan ugao sletanja.
Pređi na ručno.
Upozorenje. Pogrešan ugao sletanja.
Upozorenje. -Pređi na ručno.
Kapetane, učini nešto.
Pogrešan ugao sletanja. -Mislim da...
Pređi na ručno.
Opasnost.
-Prelaz na ručno upravljanje.
Jedinica 3-2...
Na moj znak, izvrši.
Znak. Imam komandu nad brodom.
Opasnost.
2.000 metara.
1.000 metara.
Upozorenje. Pogrešan ugao sletanja.
Četiri...
tri...
dva...
jedan.
Kontakt.
Gašenje motora.
Motor je osiguran. Brod je vaš, kapetane.
Majore, počnite proceduru nakon sletanja, molim vas.
Razumem.
Kapetane, razumete zašto sam to uradio.
Neću to prijaviti Spejskomu.
Ovo je hitno upozorenje.
Doživeli smo spoljni izboj energije.
Ipak, svi podzemni sistemi su potpuno funkcionalni.
Nema razloga za paniku.
Moje odredište.
Svi podzemni sistemi su funkcionalni.
Sedam nedelja od Zemlje, od vazduha, od sunca.
Zdravo, Zemljani! Dobro došli u Stanicu Ersa.
Drveća i ptica. -Drago mi je što ste uspeli.
Hvala. -Vaši dnevnici, molim.
Gospodine? -Udario vas je talas?
Srećom, pod zemljom smo, ali sledeći bi mogao biti veliki.
Mislim, ovde je bilo ludo.
Poslednje poznato stajalište mog tate.
Svi trče uokolo kao da će se sve sutra okončati.
Možete da pređete ovamo.
Spustite dlan ovde.
Vrlo dobro. Hvala.
Možete da pređete u sledeću salu.
Direktorka će vas primiti.
Hvala.
Dobro došli na Crvenu planetu, majore.
Ja sam Helen Lantos, direktorka operacija ovde.
Lepo je za promenu videti novo lice.
Sledite me.
Budite srećni što ste bezbedno stigli.
Imali smo kosmičku oluju.
Izgubili smo tri astronauta pri sletanju.
Niko ne zna šta ih izaziva.
Majore? -Da?
Drago nam je što ste stigli.
Hvala, Helen, mi ćemo preuzeti odavde.
Nemaš ovlašćenja za ovaj nivo.
Majore?
Hvala vam.
Projekat Lima - dr H. Kliford Makbrajd,
Pripremite se za bezbedan laserski prenos preko strogo poverljivog linka.
Domet: Neptun.
"Ovde major Roj Makbrajd.
"Obraćam se preko laserskog predajnika
"poslatog iz komunikacionog centra u bazi Ersa, severnoamerički sektor, Mars.
"Pokušavam da kontaktiram doktora Kliforda Makbrajda.
"Ovde sin doktora Makbrajda, Roj.
"Oče, ako me čuješ...
"pokušavam da komuniciram s tobom.
"Spejskom želi da znaš da su svesni smetnji
"i da ne mogu biti tvoja odgovornost.
"Želeli bi sve informacije
"o tvojim pokušajima da poboljšaš situaciju.
"Takođe žele da kažu
"da su spremni da pomognu i pošalju spasilačku misiju, ako je moguće.
"Nadam se da ćeš primiti poruku. Gotovo."
Poruka poslata. Čeka se odgovor.
Roje, pokušaćemo ponovo sledećeg ciklusa.
Sobe za opuštanje
Koriste me.
Prokleti bili.
Ne znam da li se nadam da ću ga pronaći,
ili da ću ga se zauvek osloboditi.
Tata...
Tata, voleo bih da te ponovo vidim.
Sećam se kako smo zajedno gledali crno-bele filmove
i tvoje omiljene mjuzikle.
Sećam se da si me učio matematiku.
Usadio si u mene snažnu radnu etiku.
"Naporno radi, igraj se posle", kao što si govorio.
Treba da znaš da sam izabrao karijeru koju bi ti odobravao.
Posvetio sam svoj život istraživanju svemira.
I hvala ti zbog toga.
Nadam se da ćemo se ponovo povezati.
Tvoj voljeni sin, Roj.
Poruka poslata, čeka se odgovor.
Hvala vam, majore, na svoj pomoći.
Uskoro ćemo vas vratiti na Zemlju. Hvala.
Izvinite. Jeste li dobili odgovor od mog oca?
Majore, vaše lične veze čine vas nepodobnim
za dalji rad na ovoj misiji.
Odgovorio mi je, zar ne?
Majore, obavestićemo vas o svim detaljima što pre.
Roje.
Puls ti je vrlo brz.
Znam!
Postoje i problemi s tvojim bioritmom.
To se mora rešiti pre nego što možeš nazad na Zemlju.
Molim te, kreni s onim čovekom na psihološku procenu.
Majore.
Kapetane.
Kapetane!
Makbrajd, Roj R. Jeste li spremni za psihološku procenu?
Da.
Kako se osećate u trenutnoj situaciji?
Dobro, hvala. Uskoro ću se vratiti na Zemlju.
Zadovoljan sam što idem kući i...
Pali ste na psihološkoj proceni.
Vratićete se u sobu za opuštanje dok se ne odluči...
Kontaktiraj US Spejskom.
Recite kontakt i broj ovlašćenja.
Zahtevam hitnu komunikaciju s generalom Straudom.
Broj ovlašćenja Zulu-5-5-Bravo-Papa.
Vaš broj ovlašćenja više ne važi.
Kontaktirajte predstavnika ako je ovo ograničenje greška.
Vraćate se sad na Zemlju?
Mogu li vam pomoći?
Samo sam jednom bila tamo.
Kao dete.
Rođena sam ovde.
Ali odlično je se sećam.
Bila je... prelepa.
Gospođo, zaista bih sada voleo da budem sam.
Ovde ste zbog kosmičkog zračenja, zar ne?
To je poverljivo.
Letelica kojom ste došli, "Cefej"...
Žele da je rekviriram za duboki svemir
natovarenu nuklearnom municijom. Jeste li to znali?
Za misiju nalaženja i uništavanja.
Odgovorna sam za više od 1.100 ljudi ovde.
U ovoj bazi.
Moram da znam.
Hoćemo li umreti?
Ne znam šta će se desiti.
Znam ko si ti.
Ti si sin Kliforda Makbrajda.
Da.
Onda smo oboje žrtve Projekta Lima.
Moji roditelji su otišli na tu ekspediciju.
Ti i ja delimo veliki gubitak, Roje.
Molim te, reci mi.
"Cefej" kreće za pet sati.
Subtitles by sub.Trader subscene.com
Bila si u pravu.
Talas dolazi iz Projekta Lima.
Krajnja katastrofa je vrlo moguća.
Spejskom je odlučio da nisam sposoban da nastavim.
To je sve što znam.
Verujem da je tvoj otac živ.
Nikad ti nisu rekli šta mu se gore desilo, zar ne?
US Svemirska komanda Strogo poverljivo. Alfa-Papa-4-2-7-8.
Poverljivo obaveštenje o Lima pobuni
Primljen je poziv u pomoć
od posade Projekta Lima, pod komandom H. Kliforda Makbrajda.
Ovde Kliford Makbrajd, izveštavam iz Projekta Lima.
Prijavljujem tragediju.
Ovde, na ivici našeg solarnog sistema, neki od naših ljudi
nisu mogli psihološki da podnesu
što su tako daleko od doma.
Želeli su da se vrate na Zemlju, a ja to nisam mogao da dozvolim.
Moram da prijavim da su se pobunili
i izvršili sabotaže pokušavajući da preuzmu moj brod.
Bio sam prinuđen da reagujem jednakom oštrinom.
Isključio sam jedan deo sistema za održavanje života
i bez sumnje sam kaznio i nevine zajedno s krivcima.
Nećemo se vraćati. Nastavićemo dalje u svemir.
Pronaći ćemo vanzemaljsku inteligenciju.
Večno ću biti na ovoj misiji.
Spejskom nikad ne bi dozvolio da se njihov imidž pokvari,
zato su ga proglasili herojem da bi sebe zaštitili.
Tvoj otac je ubio moje roditelje.
Taj monstrum nam svima preti.
A sada je to tvoje breme.
Možeš li me ubaciti u taj brod?
Mogu da te ubacim u raketu.
Posle toga si prepušten sebi.
Ja ću se obračunati s njim.
Obračunaću se sa svojim ocem.
Ovo je mapa podzemnog jezera ispod lansirne rampe.
Odatle ćeš moći da priđeš brodu.
Približavamo se.
Doći će po tebe, znaš.
Znam.
Više me nije briga.
Sada moram da se vratim i učinim šta mogu.
Srećno.
Privučen sam, sve dalje i dalje od Sunca,
ka tebi.
Živ si.
Sve ovo vreme.
Moram prihvatiti činjenicu da te nikad stvarno nisam poznavao.
Ili sam ja ti,
vučen nadole u istu mračnu rupu.
Kontrola lansiranja "Cefeja",
T-minus 11 minuta i sedam sekundi i odbrojavamo.
Odbrojavanje se nastavlja, planirano vreme lansiranja je
u 7.51 UTC.
Ovde kontrola lansiranja. Predstoji lansiranje.
Sada se vrše poslednje provere azimuta leta...
Takođe usklađujemo satove u svemirskoj letelici
s kontrolom misije u Ersi.
Motori su upaljeni.
Deset, devet...
osam, sedam, šest...
pet, četiri...
Izvršenje.
...dva, jedan.
Poletanje. Imamo poletanje.
7.51 UTC.
Imamo proboj.
Proboj vazdušne brave.
SAČEKAJTE
Spejskome, došlo je do proboja vazdušne brave.
Kako da nastavimo? Prijem.
Vidimo i mi. Proveravamo.
Sačekajte.
PRISTUP ODOBREN
Spejskome, trebaju nam naređenja, molim. Prijem.
Makbrajd za kapetana Stanforda...
Da li čujete?
Zaboga, to je Makbrajd.
On je probio prokletu bravu.
Kapetane Stanforde, ovde major Makbrajd. Ja sam u brodu.
Nisam pretnja. Ponavljam, nisam pretnja.
Majore, vaše prisustvo ugrožava misiju. Ostanite gde ste.
Ne idite dalje.
Spejskome... -Sačekajte.
Kakva su naređenja? -Utvrđujemo plan.
Prelazimo na dugolinijski pogon.
Možete li neutralisati pretnju?
Nikad nećete stići do Neptuna bez mene.
Potreban sam vam.
Neutrališite majora.
Morate neutralisati majora po svaku cenu.
Razumem.
Ne slušajte ih, kapetane.
Ja ću preuzeti svu odgovornost.
Majore, ostanite tu.
Ne prilazite bliže. Čujete li? Prijem.
Neutrališite majora
po svaku cenu. -Jošida, ja nisam pretnja.
Nisam neprijatelj.
Na vašoj sam strani.
Majore, imamo naređenja!
Dođavola! Razdvajamo se!
Frenk, beži odatle! Diversova!
U sedište! -Diversova, molim te!
Prokleti skot!
Kontaminacija vazduha!
Daj kiseonik!
Jošida, kiseonik!
Ventilator. Ventilator.
Diši.
Udahni!
Šta sam uradio?
Misijo, ovde major Roj Makbrajd.
Ukrcao sam se na "Cefeja" uprkos naređenjima.
Nisam to učinio s neprijateljskom namerom.
Ali zbog mojih akcija, sa žaljenjem vas obaveštavam,
svi članovi posade su sada mrtvi.
Snimač leta će vam ispričati priču.
Istorija će morati da odluči.
Na putu sam za Neptun.
Ostajem u potpunosti posvećen
dovršenju ove misije,
potpunom uništenju Projekta Lima.
Isključujem komunikaciju.
Prelazim na radio-tišinu da bih izbegao otkrivanje.
Gotovo.
Procenjeno vreme putovanja
79 dana, četiri sata i osam minuta.
Izgleda da si stvarno zadubljen u posao.
Imam osećaj kao da sam stalno sama.
Ne znam šta radimo.
Tako si udaljen.
Mislim, čak i kad si ovde, ne znam gde si.
Čini mi se kao da te stalno tražim,
pokušavam da se povežem s tobom, da ti priđem,
i to je jebeno odvratno.
Znaš, ja imam svoj život.
Ja sam svoja osoba.
I ne mogu samo da te čekam.
Aktivirana cev za hranjenje.
...probudili smo živo i ogromno interesovanje
širom sveta, i zahvalni smo za to.
Ovde gore radimo stvarno važne stvari.
Naime, uskoro ćemo odgovoriti na glavno pitanje,
kada ćemo naći inteligentan život u svemiru?
A znamo da hoćemo, prema Drejkovoj jednačini.
Ovde vidite novi svemirski brod spreman da poleti.
Vidite kako se otvara kao prerijski cvet u proleće.
Mislim da više ne zaslužujete...
zato bih rekao...
da je ovo zbogom.
Roje?
...povlačiš se iz programa, zato sumnjam
ne samo u tvoj zdrav razum, već u tvoj karakter.
Upravo smo krenuli s Marsa. -Bio je na Marsu?
Na putu smo za Jupiter... -Hoćeš li da znaš tajnu?
...a cilj nam je Neptun.
Menjao si...
pogled na beskraj...
Mene ne vežu vaše moralne granice. Jasno sve vidim.
Na putu sam ka Neptunu...
Naći ćemo našu braću i sestre...
Nulta gravitacija i produženo putovanje utiču na mene
fizički i mentalno.
Sâm sam.
Uvek sam verovao da to volim.
Sâm sam.
Ali priznajem,
to me iznuruje.
Sâm sam. Sâm sam.
Gotovo.
Tako mnogo ljudi sam izneverio.
Zdravo, Roje.
Znam da je malo čudno
što ti šaljem snimak, umesto da pričam s tobom...
Tako sam sebičan. Sebičan sam. Tako sebičan.
Ja sam sebičan čovek.
I zasigurno znam da radim Božji posao.
Praštanje je sranje. -Naći ćemo našu braću i sestre...
Ushićenje!
Prilaz lokaciji koju je odredio Makbrajd, Roj R.
Preuzet laserski prenos s Marsa.
Ulazimo u Neptunovu zonu signala.
Izvrši 72 plus 99.
Izvršeno.
Nuklearna aktivaciona šifra je dostupna kroz sistemski dokument 52B.
Snimaču leta, orbita Projekta Lima opada.
Položaj se promenio u odnosu na programirane koordinate.
Uzeću transportnu kapsulu za manevrisanje oko Neptunovih prstenova.
"Cefej" će ostati na autopilotu dok ja ne dovršim misiju.
Celog života sam se plašio da se suočim s njim.
Čak i sada se plašim.
Šta ja očekujem?
Na kraju, sin pati zbog greha očevih.
Upozorenje. Strujni udar. CPU oštećen.
Upozorenje. Strujni udar.
Lima, major Makbrajd sa "Cefeja".
Vojska Sjedinjenih Država, svemirska jedinica.
Pokušavam da kontaktiram dr Kliforda Makbrajda. Prijem.
Lima, "Cefej" ovde. Da li čujete? Prijem.
Letelica oštećena. Ne može da pristane.
MAKBRAJD
IMA LI NEKOGA TAMO?
ŽIVOT VAN ZEMLJE
DA DA DA
Roje?
Roje, jesi li to ti?
Imam kataraktu, ne vidim dobro.
Zdravo, tata.
Sâm si?
O, da.
Kapetan uvek tone s brodom.
Ovde sam već dugo sâm.
Pokušavam da zaustavim ovaj prokleti talas.
Šta se dogodilo?
Moji poslednji lojalni ljudi pokušali su da pobegnu.
Oni su sve ovo započeli.
Izazvali su topljenje, Roje.
Borili smo se i naša borba je prouzrokovala katastrofu.
Zato sam ja ovde.
Zaustaviću to.
Vratiću nas dvojicu kući, možda.
Kući?
Da.
Ovo je dom.
Ovo je putovanje u jednom pravcu, sine moj.
Govoriš o Zemlji?
Tamo nikad nije bilo ničeg za mene.
Nikad nisam mario za tebe, tvoju majku
ili bilo koju od vaših sitnih ideja.
Trideset godina
disao sam ovaj vazduh, jeo ovu hranu,
trpeo ove teškoće,
i ni jedan jedini put nisam pomislio na kuću.
Znam, tata.
Znao sam da će tvoja majka ostati udovica,
a ti siroče,
ali ja sam pronašao svoju sudbinu.
Zato sam napustio svog sina.
Ipak te volim, tata.
Vodim te nazad.
Imam posla.
Imam beskrajno mnogo posla.
Moram da nađem inteligentan život.
Vreme je za polazak.
Nemamo mnogo vremena.
Hajde.
Divim se tvojoj hrabrosti da dođeš sam, Roje,
da pređeš ceo taj put
prateći me ovamo.
Pitam se šta smo mogli da postignemo zajedno.
Ali valjda me je
sudbina lišila partnera kakvog je trebalo da imam.
Da smo imali više ljudi poput tebe,
mogli smo da nastavimo i nađemo ono što smo tražili.
Moja posada je proučila sve podatke
i nije otkrila nikakav drugi život.
Nijednu drugu svest.
Odustali su.
Ponekad
čovekova volja mora da nadvlada nemoguće.
Ti i ja moramo da nastavimo dalje, Roje. Zajedno.
Da nađemo ono za šta nauka tvrdi da ne postoji.
Ti i ja zajedno, Roje.
Zato što nam je Projekat Lima rekao
da smo potpuno sami u poznatom svemiru.
Ne smem biti neuspešan.
Ne smeš dozvoliti da budem neuspešan.
Tata,
nisi.
Sada znamo
da smo mi sve što imamo.
Aktivirano. T-manje tri sata.
Tata! Prestani!
Roje!
Pusti me.
Pusti me, Roje.
Roje, pusti me.
Pusti me, Roje.
Tata!
Pusti me, Roje.
Otkači me.
Otkači me, sine.
Zašto nastaviti?
Zašto se truditi?
Vidim, prikupljaš moj rad.
Započeto skidanje podataka.
Mi smo umiruća rasa, Roje.
Snimio je neobične i daleke svetove s više detalja nego ikad pre.
Bili su prelepi, veličanstveni,
puni divota i čudesa.
Ali ispod njihovih uzvišenih površina
nije bilo ničega.
Ni ljubavi ni mržnje.
Ni svetla ni tame.
On je mogao da vidi samo ono što nije tamo
i prevideo je ono što je bilo ispred njega.
Komando, ovde major Roj Makbrajd.
Stigao sam do Projekta Lima.
Uništavam strukturu
kako bih sprečio da dalji talasi dopru do Zemlje,
koristeći nuklearnu municiju na brodu.
Pokušaću da se vratim koristeći eksploziju kao primarni pogon.
U slučaju da ne preživim, prikupio sam značajne podatke s Lime.
Trebalo bi uložiti napor da se moja letelica vrati.
Putanja, Zemlja. 4,368 milijardi kilometara.
Jedva čekam dan kad će se moja samoća završiti.
I da budem kod kuće.
Detonacija za T-minus 20 sekundi.
Sistem za upravljanje brodom.
Potvrdno, spremni smo.
USP sistem je funkcionalan. Hvala.
K-R-5 na 4-2.
Razumem.
Spremni smo za polazak.
Prilaz je čist.
Razumem. Hvala.
Spremni za polazak. Podaci su dobri.
Sve je u redu. U redu je.
Dobro ste, majore.
Smiren sam, stabilan.
Dobro sam spavao. Bez loših snova.
Aktivan sam i angažovan.
Svestan sam svog okruženja i onih u mojoj neposrednoj blizini.
Predusretljiv sam.
Usredsređen sam na suštinu,
isključujem sve drugo.
Nisam siguran u budućnost,
ali nisam zabrinut.
Osloniću se na one koji su mi najbliži.
I deliću njihovo breme...
kao što oni dele moje.
Živeću...
i voleću.
Pošalji.
Subtitles by sub.Trader subscene.com
Prevod i adaptacija: Bojana Lukić Jovković
KRAJ